**Årsberetning for Østfold Redaktørforening 2018**

Styret har bestått av:

Leder: Øivind Lågbu, Fredriksstad Blad

Sekretær: Grete Ruud, NRK Østfold

Kasserer: Geir Ola Eggen, Fredriksstad Blad

Vararepresentanter: Pål Enghaug, Moss Avis og Petter Kalnes, Sarpsborg Arbeiderblad

Revisor Jon Jacobsen, Fredriksstad Blad

Valgkomite: Svein Jonassen, Fredriksstad Blad og Petter Kalnes, Sarpsborg Arbeiderblad

Styret har hatt to styremøter i året som har gått, i april og oktober.

ØR har 19 aktive medlemmer og 12 pensjonister.

ØR har hatt følgende aktiviteter i 2018:

* 28.februar ble medlemmene invitert til å møte østfoldbenken på Stortinget. Seks medlemmer meldte seg på, i tillegg deltok generalsekretær Arne Jensen fra Norsk Redaktørforeningen. På møtet snakket vi om aktuelle saker for Østfold, og mediepolitikk. Medlemmene avsluttet med en hyggelig middag i Oslo før hjemreise.
* 11.-14. oktober var medlemmer invitert til en studietur til Strasbourg, tradisjon tro var også partnere invitert. Det deltok fire medlemmer på turen, tre av medlemmene hadde med partnere. Turen ble svært vellykket, ikke minst takket være et meget godt program. Vi møtte Høyres Ingjerd Schou fra Østfold, som orienterte om Europarådet fra parlamentarikerens ståsted, Bjørn Magnus Berge fra Larkollen, som er ekspedisjonssjef og sekretær for Ministerkomiteen i Europarådet, Europarådets generalsekretær Thorbjørn Jagland. Vi hadde også et interessant møte med Alun Drake i Europarådets medieavdeling. Bjarte Thorsen, jurist i den europeiske menneskerettighetsdomstolen satte også av tid til oss, og orienterte om domstolens virksomhet, og aktuelle saker. I France 3, den franske allmennkringkasteren, møtte vi plassjef i Strasbourg, Françoise Erb***,*** og omvisning og en prat om hvordan de dekket regionen Grand Est, og om medienes utfordringer i Frankrike.
* 30. november inviterte foreningen medlemmene til julelunsj på Slippen restaurant i Fredrikstad. Seks medlemmer deltok i hyggelig samvær.
* ØR’s styreleder Øivind Lågbu representerte foreningen på Norsk Redaktørforeningens regionledersamling i november 2018 og på Presseveteranenes møte i Halden høsten 2018.

Styrets leder har bedt styremedlem Grete Ruud om å engasjere seg i NRs arbeid om å bedre politiets service overfor mediene. Ruud har hatt dialog med generalsekretær Arne Jensen om dette, med utgangspunkt i situasjonen for mediene i Østfold.

Fredrikstad, 4. mars 2019

Øivind Lågbu, leder.